Ung Kirkesang

Ung kirkesang er en norsk barne- og ungdomsorganisasjon som arbeider for å bevare og fornye korsangen i Den norske kirke. Organisasjonen har over 8000 medlemmer og over 300 medlemskor. Ung kirkesang arrangerer kurs for både korsangere og dirigenter. 

Ung kirkesang ble skilt ut fra Norges Kirkesangforbund 12. oktober 1996. Organisasjonen er bygd opp av regionale stiftsforbund – et i hvert bispedømme i Norge. 

Ung kirkesang er med i en rekke forskjellige andre strukturer og organisasjoner: LNU (Landsrådet for Norges barne- og ungdoms-organisasjoner), NMR/MSF (Norsk musikkråd), Ungdommens kirkemøte og Norbusang (Nordisk barne- og ungdomskor samarbeid). Nåværende leder for Ung kirkesang er Ole Aleksander Østhassel.

Medlemskor 

Førde guttekor
Nøtterøy ungdomskantori 
Oslo Domkirkes Guttekor
Stavanger domkirkes ungdomskantori
Tønsberg Domkirkes jentekor
Via Vitae

Eksterne lenker 
 Hjemmesidene til Ung Kirkesang

Den norske kirke
Norske kor
Musikkinstitusjoner
Norske religiøse organisasjoner
Etableringer i 1996
Landsrådet for Norges barne- og ungdomsorganisasjoner